Správa zo zahraničnej pracovnej cesty 

1.  Účastník ZPC:
Ing. Jana Sládečková, riaditeľka odboru  financovania regionálneho školstva 
Sekcia financovania a rozpočtu MŠVVaŠ SR, Stromová 1, 813 31 Bratislava, 
Znalosť jazykov: Nj, Rj, Aj

2.  Zahraničná pracovná cesta:

Štát: Dánsko
Mesto: Aarhus - Beder
Dátum: 12.6 - 16.6.2012
Prijímajúca organizácia: Green academy Beder 

Účel cesty: Účasť na seminári o inováciách a podnikaní v zelenom odbornom vzdelávaní a výcviku organizovaný EUROPEA – International- pravidelné stretnutie a seminár zástupcov európskeho združenia, ktorého je Slovenská republika členom. 
Oboznámenie sa s financovaním, podnikaním a  inováciami v zelených odborných školách v Dánsku.
Spôsob jej financovania: Cestovné a pobytové náklady hradilo MŠVVŠ SR.

3.  Rámcový program pobytu:

12.06.2012 -	odlet z Viedne do Kodane, cesta vlakom z Kodane do Aarhusu a z Aarhusu do Bederu, večer ubytovanie, registrácia, stretnutie národných koordinátorov a neformálne privítanie účastníkov stretnutia,

13.06.2012 - semináre a workshopy  obsahom ktorých boli informácie o Green Academy zamerané na prezentáciu dánskeho systému vzdelávania a tiež vecná diskusia účastníkov k problematike;

13.06.2012 – seminár spojený s diskusiou s tematickým zameraním na využívanie a uplatňovanie skúseností vo vzdelávaní,  metódy posilňovania a uplatňovania inovácií v podnikateľskej sfére zeleného sektora;

14.06.2012 – práca v pracovných skupinách  zameraná na tvorbu a využitie projektov mobilít v rámci EÚ pre žiakov i dospelých, odborné vedomosti a zručnosti, ich využitie v rámci EÚ s dôrazom na zvýšenie zamestnanosti v poľnohospodárstve, predovšetkým mladých ľudí. 

15.06.2012 – odchod v skorých ranných hodinách vlakom z Bederu do Aarhusu,  z Aarhusu do Kodane a letecky z Kodane do Viedne. 
4.  Stručný priebeh rokovaní, resp.  študijného pobytu:

V rámci dánskeho predsedníctva EÚ sa konal v Aarhuse – Green academy Beder seminár o inováciách a podnikaní v zelenom odbornom vzdelávaní a výcviku organizovaný EUROPEA – International. Seminár bol súčasťou pravidelného stretnutia zástupcov  európskeho združenia, ktorého je Slovenská republika členom.

V roku 1987. Ministerstvo poľnohospodárstva vo Francúzsku pozvalo 1 500 študentov a 600  učiteľov na festival do Erstenu neďaleko Strassburgu. Na základe medzinárodných skúseností bola 1991 založená organizácia EUROPEA podľa Belgického práva. Postupne sa organizácia rozrastala a prijímala členov z celej Európy. Teraz sa stretávajú zástupcovia vzdelávacích inštitúcií dvakrát do roka v krajine predsedajúcej EÚ.  
Hlavnou témou meetingu bolo vzdelávanie a hľadanie spôsobov  inovácií vo vzdelávaní s prepojením na podnikanie a skvalitnenie práce v zelenom sektore, znižovanie nezamestnanosti v rámci EÚ, hľadanie ciest skvalitnenia odbornej  prípravy, odborných zručností a následného uplatnenia absolventov SOŠ v praxi. 
Meetingu sa zúčastnilo 55 účastníkov z 24  krajín EÚ . Účastníkmi boli zástupcovia škôl, ministerstiev a  organizácií zameraných na pracovným  celoživotné vzdelávanie a odborné zručnosti s akcentom na  stredné odborné školy pôdohospodárskeho zamerania (poľnohospodárstvo, potravinárstvo, lesníctvo a veterinárstvo).
Práca bola organizovaná  formou workshopu,  pracovných skupín, diskusného fóra, návšteva stredných odborných škôl pôdohospodárskeho zamerania. 

Vecná časť   12.06.– 15.06.2012

Claus Christensen – riaditeľ  Green academy Beder 
Henrik Dethlefsenriaditeľ - predseda Europea Denmark, zároveň predseda Europea International

-	krátka informácia i histórii akadémie v Beder región Aaghus (vznik 1889), je zameraná na záhradníctvo, farmárstvo, prešla zmenami, v súčasnosti je zriaďovateľom Ministerstvo detí a vzdelávania;
-	akadémia úzko spolupracuje, v rámci regiónu, s podnikateľmi a farmármi; dôraz na výchovu absolventov so zameraním na konkrétne potreby farmárov a podnikateľov;
-	je centrom pre vyššie odborné vzdelávanie pre poľnohospodárov v regióne, je zároveň školou pre mechanizáciu;
-	spolupráca v rámci regiónu Aarhus so školou v Malling (zameraná na chov koní a jazdectvo, čiastočne na lesníctvo, 
-	spolupráca školy  s praxou, poskytuje ďalšie vzdelávanie pre farmárov;
-	škola má pracovisko pre praktickú prípravu v Bredball - chov ošípaných, kráv,  mechanizácia, rastlinná výroba, úprava trávnikov, farmárstvo, laboratóriá;
-	stredná odborná škola vo Veljbby regiónu Aarhus - súčasť akadémie regionálneho poľnohospodárskeho vzdelávania – štúdium poľnohospodárskeho manažmentu, kvality produkcie, ekonomiky, inovácie v podnikaní;
-	Financovanie
Akadémia je financovaná so štátu cez Ministerstvo detí a vzdelávania. Finančné prostriedky dostáva v závislosti od počtu žiakov školy. Tieto finančné prostriedky predstavujú cca 80% jej zdrojov.  Cca 20%  zdrojov získava škola  vlastnou zárobkovou činnosťou - z podnikania (predaj výpestkov z vlastnej produkcie, činnosťou pre potreby praxe (aranžovanie záhrad, ciest, chodníkov v záhradách.....). V roku 2011 dostala  škola od štátu cca 19 mil. € na kapitálové výdavky. Škola má 500 žiakov, poskytuje ubytovanie pre študentov (kapacita ubytovania je 410 miest a využitých je  260 lôžok).

Dánsko vo zvýšenej miere podporuje vzdelávanie na stredných školách. V prípade, že žiak dosiahol vek 18 rokov, môže pokračovať v štúdiu na odbornej škole. Informácie získa na: www.kalo.dk.

Andreus Hielsen – manažér pre podporu, rozvoj a inovácie zeleného sektora

Téma inovácie v zelenom sektore a v podnikaní
-	základom podnikania sú inovácie, cieľom je napredovanie a  pokrok formou systematického vzdelávania, rozvoj a podpora poradenstva;
-	potreba nadstavby základného  systému v zelenom sektore – dôraz na kvalitu a výživu obyvateľstva;
-	cieľ dánskeho poľnohospodárstva je zvýšenie produkcie kvalitných potravín, dôraz na environment, údržbu krajiny, pestovanie zelene s dôrazom na efektívnosť ekonomiky a zamestnanosť obyvateľstva, zvýšenie a podpora chovu úžitkových zvierat;
-	podpora multifunkčného poľnohospodárstva;
-	racionálne vynakladanie finančných prostriedkov na inovácie = pokrok, rozvoj krajiny, regiónu;
-	potreby medzinárodnej komunikácie, exkurzie do krajín EÚ – spájanie systémov pokroku;
-	spoločné prepojenie dát potrebných k inováciám v zelenom sektore, ako základne výživy obyvateľstva;
-	potreba aplikácie výskumu do praxe;
-	potreba rozvoja poradenstva pre farmárov;
-	hľadanie efektívneho systému financovania vzdelávania a uplatnenia absolventov v praxi;

Gustav Boch – riaditeľ centra pre poľnohospodárske poradenstvo - poradca pre poľnohospodárstvo, rozvoj a obchod, (informácie o centre možné získať: www.vfl.dk);

-	prostredníctvom vzdelávania zvyšovať povedomie ľudí v regiónoch:
-	pred 2 rokmi zmenili systém pomoci farmárom – vyrovnanosť, systémovosť a rovnováha v podpore;
-	podpora a otvorenie potravinového trhu na základe bezpečnosti a ekologického pestovania  potravín;
-	základ – zdravý región, podpora  medzinárodného povedomia, podpora zamestnanosti, podpora kvalifikovanosti formou systematického vzdelávania, ktoré je potrebné pravidelne inovovať a prispôsobovať potrebám praxe;
-	Dánsko je vysoko v  podpore poľnohospodárskeho sektora: v poľnohospodárstve, rybolove, podnikanií v agrosektore, veľmi silná podpora inovácií (ako základ pre pokrok a napredovanie sektora);
-	 maximálna podpora vzdelávania  a získavania praktických zručností ako žiakov, tak dospelých v rámci celého zeleného sektora;
-	dôraz na bioenergetiku – podpora spracovania biologického odpadu;
-	vytvoriť a podporovať doteraz fungujúci systém inovácií, vzdelávania, poradenstva;
-	zosilniť ekonomickú podporu výskumu;
-	zvyšovať dôraz na zamestnanosť, podpora nových pracovných miest v poľnohospodárstve - základni pre výživu obyvateľstva;
-	byť centrálnym laboratóriom „poznania“, pokroku, inovácií vzdelávaním; 
-	ochrana obyvateľstva – zdravá výživa;
-	znižovanie enzýmov a látok ohrozujúcich zdravie;
-	testovacie laboratóriá pre ľudí v rámci prevencie a hlavne ľudí s vážnymi poruchami zdravia;
-	zameranie potravín na potreby zdravej výživy týchto ľudí – skvalitnenie ich života, prispôsobenie zloženia potravín pre ľudí s diabetom, onkologicky chorých...;
-	obchod zamerať na kvalitu potravín, znížiť dovoz nekvalitných potravín (Čína);
-	ochrana spotrebiteľa formou osvety;
-	cielene zvyšovanie si odbornosti, dôležitosť práce odborných poradcov, expertov – dlhodobo realizovať odborné kurzy, semináre, finančná podpora štátom;
-	inovácie podporovať na vyšších úrovniach – strategicky, takticky a systémovo – perspektíva 25 rokov;
-	hľadať nové obchodné odbytiská, vytvárať špecializované obchodné centrá zamerané na kvalitu a špecifičnosť potreby a kvalitu poľnohospodárskej produkcie;
-	podpora gastronómie a turizmu – základom je vzdelávanie obyvateľstva už od základných škôl, pestovať povedomie a vytvárať vzťah k praktickej príprave a uplatneniu poznatkov v praxi;
-	podpora mladých ľudí, vytvárať možnosti ich vlastnej realizácie, podporovať ich sebarealizáciu;
-	akceptovať ich postoje, usmerňovanie nenásilnou formou, rozvoj ich praktických zručností v poľnohospodárstve;
-	budovať vzťah k pôde, zdravej výžive, ochrane životného prostredia...;

Povl Noergaard – centrum vzdelávania a poradenstva Aarhus

-	vysvetlil, čo sú inovácie ako im rozumieť – prechod od pluhu k mechanizácii;
-	návrh financovania pre inovácie- základ pokroku krajiny;
-	nové technológie, produkty, postupy, ich efektívne využitie = finančná úspora;
-	vytváranie globálneho otvoreného inovačného systému;
-	systém otvoreného poľnohospodárskeho poradenstva, sprostredkovať pre farmára nové poznatky, požiadavky;
-	efektívny výskum – aplikácia výstupov do praxe – finančná podpora;
-	dôraz na praktickú prípravu farmára formou inovácie cez vzdelávanie a poradenstvo;
-	transfer poznatkov výskumu;
-	zvýšiť záujem farmárov o vzdelávanie a zavádzanie inovatívnych technológií;
-	posilniť súkromné a verejné partnerstvá – spoločný postup producenti a obchod, vzdelávacie inštitúcie a vláda;

Claus Thrane centrum podnikania a inovácií na univerzite Aarhus

-	definovať návrhy zamestnávateľov, nové požiadavky a potreby zamerané na rast podniku, pomáhať rozvoju sociálnych zmien;
-	podporovať diskusie na tému inovácií, odstraňovať rozpory, poznať možnosti;
-	šírenie poznatkov formou vzdelávania a poradenstva;

Kristen Steen – Vzdelávacia a obchodná akadémia Aarhus

-	ako robiť inovácie a realizovať pokrok?
-	kurzy vzdelávania farmárov na rôznych úrovniach;
-	jeden až štyri semestre vzdelávania – programy marketing a manažment sú bakalárske programy
-	3 ročné špecializačné štúdium je zamerané na získavanie špecifických odborných zručností, schopností aplikovať odborné vedomosti a zručnosti v praxi;
-	spolupráca odborníkov z praxe pri príprave obsahov vzdelávacích aktivít a obsahov odborných zručností;
-	návšteva fariem a príprava vzdelávania „ na mieru“;
-	študenti počas praxe na farme majú za úlohu hľadať nové postupy v rámci inovácií – hodnotenie ich inovatívnej činnosti;
-	pripravujú podnikateľský plán spolu s farmárom, hodnotia straty a zisky, efektívne vynakladanie finančných prostriedkov pre farmára;
-	na stážach v zahraničí hľadať možnosti odbytu produktov, získať prehľad o potrebách iných krajín – možnosti vývozu a dovozu poľnohospodárskych produktov;
-	poznávať produkty organických fariem v obchodoch;
-	záverečné práce – študent prezentuje svoje návrhy na základe poznatkov získaných zo stáží na farmách;
-	preferovaná je odborná príprava formou diskusných klubov;

Sophie Blainville Wellburn, podpredsedníčka Europea International pre financie podala informáciu o činnosti Europea International, finančné odpočty, zúčtovanie.
Dohoda vo financovaní odborných súťaží na medzinárodnej úrovni - krajina môže, na základe požiadania, dostať finančnú čiastku do výšky 6 tis. €, suma je na jeden rok a závisí od počtu žiadateľov. V prípade, že je žiadateľov viac, táto suma bude medzi nich rozdelená.
V dňoch 24 . 25. máj 2013 bude lesnícka súťaž v Sv. Audrä v Rakúsku. Možnosť škôl prihlásiť sa na súťaž žiakov. 
V prípade záujmu zúčastniť sa súťaže je možné získať informácie na adrese: elisabeth.hoenigsberger@wbs-krems.at;

Účastníci seminára navštívili počas pobytu v Green academy Beder tiež Agro Food Park- sídlo Dánskej poľnohospodárskej poradenskej služby, SOŠ v Mailingu a SOŠ vo Veljbby.

5.  Odporúčané závery:

Získané poznatky z teoretického a praktického vzdelávania na SOŠ s poľnohospodárskym zameraním  a príklady z  praxe zamerané na potrebu odbornej prípravy a implementáciu inovácií je možné uplatniť v rámci vzdelávania v SOŠ a využiť pri úprave normatívneho financovania tejto kategórie škôl.

Oboznámiť SOŠ poľnohospodárske na Slovensku so zaujímavou ponukou  pre študentov , na základe ktorej, ak študujú 1 rok na takejto škole v Dánsku a vykonávajú prax na farmách, môžu získať v rámci jedného školského roka finančnú podporu až do výšky 10 000 DKK predovšetkým zo strany farmárov. Bližšie informácie www.kalo.dk , ks@kalo.sk .

Oboznámiť vybrané SOŠ poľnohospodárske na Slovensku s možnosťou financovania odborných súťaží na medzinárodnej úrovni.

6.   Prehľad prinesenej dokumentácie a miesto jej uloženia
Všetky materiály poskytnuté zo zasadnutí sa nachádzajú na Sekcii financovania a rozpočtu MŠVVaŠ SR

7.   Osobitne vyhodnotený očakávaný prínos ZPC

Účasť na odbornom seminári poskytla príležitosť na získanie priamych informácií a prehľadu  o Dánskom odbornom vzdelávaní, o prepojení škôl s praxou, o systéme financovania škôl, o poradenstve, inováciách a potrebe podpory spolupráce praxe so vzdelávacími inštitúciami, čo znamená prínos pre znižovanie nezamestnanosti a posilnenie rozvoja vidieka.

	Seminár umožnil vytvoriť priestor na formálne, ale aj neformálne diskusie účastníkov zaoberajúcich sa odborným vzdelávaním a prípravou s cieľom prediskutovať aktuálne problémy týkajúce sa tejto oblasti vo väzbe na oblasť financovania, pokles počtu žiakov v týchto školách a zmeny v sieti škôl v jednotlivých zúčastnených krajinách. 

8.    Spôsob zverejnenia výsledkov ZPC, prenos získaných informácií
Správa bola predložená Sekcii medzinárodnej spolupráce MŠ VVaŠ SR. Bude zverejnená na internetovej stránke MŠVVaŠ SR. Súhlasím so zverejnením správy na internete.

Správu vypracoval:  Ing. Jana Sládečková, OFRŠ
Dátum: 26.6.2012
Správu schválil:  Ing. Eva Bizoňová , GR  SFaR  MŠVVaŠ SR